《大人生日 其四》
宋代·苏过

一封已责被敷天，十万饥民粥与饘。不待丹砂锡难老，自凭阴德享长年。

寿绦固已占黄发，珠火还应养寸田。况是玉皇香案吏，御风骑气本泠然。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。